ການເຊັນຂໍ້ຕົກລົງຮ່ວມມືລະຫວ່າງ 2 ຝ່າຍ
(ພາບ: Mỹ Phương/Vietnam+)
ທີ່ພິທີເປີດສະຫຼອງສູນໜູນຊ່ວຍ FTA ສ. ເກົາຫຼີ - ຫວຽດນາມ ປະຈຳ ຫວຽດນາມ ແລະ ກອງປະຊຸມສຳມະນາ FTA ສ. ເກົາຫຼີ - ຫວຽດນາມ (KVFTA), ເຊິ່ງຈັດຕັ້ງຢູ່ນະຄອນ ໂຮ່ຈີມິນ ໃນວັນທີ 4/3, ທ່ານ Roh Inho, ຮອງປະທານຫ້ອງການການຄ້າ ຫົວໜ້າສະຖານກົງສູນ ສ. ເກົາຫຼີ (KOTRA), ຮັບຜິດຊອບກຸ່ມ ອາຊຽນ ແລະ ທະວີບມະຫາສະໝຸດ, ໃຫ້ຮູ້ວ່າ: ບັນດາສັນຍາການຄ້າເສລີພວມມີຜົນສະທ້ອນອັນໃຫຍ່ຫຼວງ, ຊຸກຍູ້ການລົງທຶນຂອງວິສາຫະກິດ ສ. ເກົາຫຼີ ຫຼາຍແຫ່ງເຂົ້າໃນຂະແໜງຕຳ່ແຜ່ນຕັດຫຍິບ. ຕາມທ່ານ Roh Inho ແລ້ວ, ດ້ວຍ FTA ສ. ເກົາຫຼີ - ຫວຽດນາມ ແລະ ສັນຍາຄູ່ຮ່ວມມືຂ້າມປາຊີຟິກ (TPP), ສ. ເກົາຫຼີ ໃຫ້ຄຳໝັ້ນສັນຍາເປີດປະຕູຕະຫຼາດໃຫ້ແກ່ໝາກໄມ້ເຂດຮ້ອນຂອງ ຫວຽດນາມ, ຍົກເວັ້ນພາສີສຳລັບຜະລິດຕະພັນຕຳ່ແຜ່ນຕັດຫຍິບ… ດັ່ງນັ້ນ, ບັນດາໝວດສິນຄ້າສົ່ງອອກຕົ້ນຕໍຂອງ ຫວຽດນາມ ທີ່ມີແງ່ຫວັງສົ່ງອອກເຂົ້າ ສ. ເກົາຫຼີ ດ້ວຍລະດັບເຕີບໂຕສູງນັ້ນມີຜະລິດຕະພັນກະເສດ, ສິນໃນນຳ້ ແລະ ເຄື່ອງຕຳ່ແຜ່ນຕັດຫຍິບ. ດ້ວຍການປະຕິບັດ FTA, ບັນດາວິສາຫະກິດສົ່ງອອກພາຍໃນປະເທດຂອງ ຫວຽດນາມ ຈະມີໂອກາດພັດທະນາດ້ານຂອບຂະໜາດການຄ້າ, ພ້ອມກັນນັ້ນການຮ່ວມມືດ້ານເສດຖະກິດລະຫວ່າງ ຫວຽດນາມ ແລະ ສ. ເກົາຫຼີ ຈະນັບມື້ນັບໄດ້ຮັບການເປີດກ້ວາງ.
(ແຫຼ່ງຄັດຈາກ VOV)